jkorsvik/nowiki_second_scrape_merged huggingface dataset:
Nino Borsari

Nino Borsari (født 14. desember 1911 i Cavezzo, død 31. mars 1996) var en italiensk syklist som deltok i de olympiske leker 1932 i Los Angeles.
Borsari ble olympisk mester i banesykling under OL 1932 i Los Angeles. Han var med på det italienske laget som vant 4000 meter forfølgelsesritt foran Frankrike og Storbritannia. De andre på laget var Marco Cimatti, Alberto Ghilardi og Paolo Pedretti.


== OL-medaljer ==
 1932  Los Angeles - Gull i sykling, 4000 meter forfølgelsesritt, lag  Italia


== Referanser ==


== Eksterne lenker ==
(en) Nino Borsari – Olympedia 
(en) Nino Borsari – Sports-Reference (OL-resultater – arkivert) 
(it) Nino Borsari – Italias olympiske komité 
(en) Nino Borsari – ProCyclingStats 
(en) Nino Borsari – Cycling Archives 
(en) Nino Borsari – CycleBase
Marco Cimatti

Marco Cimatti (født 13. februar 1913, død 21. mai 1982) var en italiensk syklist som deltok i de olympiske leker 1932 i Los Angeles.
Cimatti ble olympisk mester i banesykling under OL 1932 i Los Angeles. Han var med på det italienske laget som vant 4000 meter forfølgelsesritt foran Frankrike og Storbritannia. De andre på laget var Paolo Pedretti, Alberto Ghilardi og Nino Borsari.


== OL-medaljer ==
 1932  Los Angeles - Gull i sykling, 4000 meter forfølgelsesritt, lag  Italia


== Referanser ==


== Eksterne lenker ==
(en) Marco Cimatti – Olympedia 
(en) Marco Cimatti – Sports-Reference (OL-resultater – arkivert) 
(it) Marco Cimatti – Italias olympiske komité 
(en) Marco Cimatti – ProCyclingStats 
(en) Marco Cimatti – Cycling Archives 
(en) Marco Cimatti – CycleBase
Alberto Ghilardi

Alberto Ghilardi (født 25. august 1909 i Roma, død 30. juni 1971 i Roma) var en italiensk syklist som deltok i de olympiske leker 1932 i Los Angeles.
Ghilardi ble olympisk mester i banesykling under OL 1932 i Los Angeles. Han var med på det italienske laget som vant 4000 meter forfølgelsesritt foran Frankrike og Storbritannia. De andre på laget var Paolo Pedretti, Marco Cimatti og Nino Borsari.


== OL-medaljer ==
 1932  Los Angeles - Gull i sykling, 4000 meter forfølgelsesritt, lag  Italia


== Eksterne lenker ==
(en) Alberto Ghilardi – Olympics.com 
(en) Alberto Ghilardi – Olympic.org 
(en) Alberto Ghilardi – Olympedia 
(en) Alberto Ghilardi – Sports-Reference (OL-resultater – arkivert) 
(it) Alberto Ghilardi – Italias olympiske komité 
(en) Alberto Ghilardi – Cycling Archives
Guglielmo Segato

Guglielmo Segato (født 23. mars 1906, død 19. juli 1979) var en italiensk syklist som deltok i de olympiske leker 1932 i Los Angeles. 
Segato ble olympisk mester i sykling under OL 1932 i Los Angeles. Han var med på det italienske laget som vant lagkonkurransen over 100 kilometer landevei. De andre to syklistene på laget var Attilio Pavesi og  Giuseppe Olmo. Segato ble nummer to i den individuelle konkurransen 100 km landevei bak sin landsmann Attilio Pavesi.


== OL-medaljer ==
 1932  Los Angeles - Gull i sykling, 100 kilometer landevei  ITA
 1932  Los Angeles - Gull i sykling, 100 kilometer landevei lag  ITA


== Eksterne lenker ==
(en) Guglielmo Segato – Olympics.com 
(en) Guglielmo Segato – Olympedia 
(en) Guglielmo Segato – Sports-Reference (OL-resultater – arkivert) 
(it) Guglielmo Segato – Italias olympiske komité 
(en) Guglielmo Segato – ProCyclingStats 
(en) Guglielmo Segato – Cycling Archives 
(en) Guglielmo Segato – CycleBase 
(en) Guglielmo Segato – TheSports.org
Präsidentendreieck

Präsidentendreieck (Presidenttrekanten) (også kalt Bundespräsidentendreieck (Forbundspresident-)) er en 20 dekar stor park langs elven Spree i ortsteilen Moabit i Berlin. Parkens offisielle navn er Park auf dem Bundespräsidenten-Dreieck og den ble etablert som offentlig park i 2001. Parken er avgrenset av foruten Spree, Lüneburger Strasse og Spreeweg. Navnet kommer av at tomten er formet som en trekant (tysk:Dreieck) og at den tidligere var park for Bundespräsidialamt, sekretariatet til Tysklands president. På motsatt side av elven mot vest ligger Schloss Bellevue, presidentens residens.
Ved Lutherbrücke grenser parken til området kalt Moabiter Werder.


== Referanser ==
Olza

Olza (tsjekkisk: Olše; tysk: Olsa) er en elv i Polen og Tsjekkia, og en av Oders sideelver fra høyre. Olza renner fra De schlesiske Beskidene, gjennom sørlige deler av Polen, og gjennom Okres Frýdek-Místek og Okres Karviná i Tsjekkia. Flere steder danner elven grensen mellom Polen og Tsjekkia.
Elven har en lengde på 99 km, hvorav 16 km i Polen og 83 km i Tsjekkia, og har et nedslagsfelt på 1 118 km² (479 km² i Polen). Andre kilder oppgir en lengde på 86,2 km.Elven er et symbol på området Zaolzie, og den uoffisielle nasjonalsangen til Tsjekkias polske befolkning, «Płyniesz Olzo po dolinie», omhandler elven.


== Byer og landsbyer langs elven ==
(fra kilde til munning)

Istebna
Bukovec
Písek
Jablunkov
Návsí
Hrádek
Bystřice
Vendryně
Lyžbice
Třinec
Konská
Ropice
Český Těšín / Cieszyn
Chotěbuz
Pogwizdów
Louky nad Olší
Kaczyce
Darkov
Fryštát
Karviná
Dětmarovice
Závada
Godów
Věřňovice
Kopytov
Olza


== Referanser ==


== Eksterne lenker ==
(en) Olza – kategori av bilder, video eller lyd på Commons
Prins Gorm av Danmark

Prins Gorm (Gorm Christian Frederik Hans Harald av Danmark og Island,  født 24. februar 1919 på Jægersborghus, død 26. desember 1991 i København) var en dansk prins.
Han var eldste sønn av prins Harald (Christian X og Haakon VIIs bror) og dennes kone prinsesse Helene av Slesvig-Holsten-Sønderborg-Glücksborg. Han var dermed også bror til arveprinsesse Caroline-Mathilde. 
Gorm virket som offiser i den danske flåte, og sluttet seg under besettelsen til Den Danske Brigade i Sverige. Han levet tilbaketrukket og døde ugift.


== Referanser ==


== Eksterne lenker ==
(en) Prince Gorm of Denmark – kategori av bilder, video eller lyd på Commons 
(en) Prins Gorm av Danmark hos The Peerage 
(da) Gorm, Prins af Danmark på olifanten.dk
(da) Gorm i Den store danske
Hans Herlof Grelland

Hans Herlof Grelland (født 30. oktober 1947) er professor i kvantekjemi ved Universitetet i Agder. Han er også master i filosofi og har skrevet flere bøker innen dette feltet, blant annet om Søren Kierkegaard og hans betydning for Henrik Ibsen og Edvard Munch og om følelsenes filosofi. Grelland er født i Oslo, men tilbragte tidlige barneår i Kina. Han studerte filosofi og realfag ved Universitetet i Oslo 1970-78. 1978-85 var han vitenskapelig assistent i kvantekjemi samme sted. 1985-89 arbeidet han med robotikk og matematisk modellering ved Norsk Kybernetikk AS og Levator AS. Fra 1990 var han ansatt ved Agder ingeniør- og distriktshøgskole, senere Høgskolen i Agder og Universitetet i Agder, knyttet til Institutt for ingeniørvitenskap. Hans hovedinteresser er tolkningsproblemet i kvantefysikken og relativitetsteorien og eksistensfilosofiske spørsmål. Bosted: Grimstad.


== Interesser ==
Kvantefysikk og relativitetsteori, særlig filosofiske aspekter og tolkningsspørsmål.
Følelsenes filosofi og eksistensfilosofi generelt.
Språkfilosofi anvendt på matematikk som språk i fysikken.
Søren Kierkegaard, Jean-Paul Sartre, Ludwig Wittgenstein, Paul Dirac, Edvard Munch.


== Bibliografi ==
Tausheten og øyeblikket – Kierkegaard Ibsen Munch 2007 236 sider ISBN 978-82-7634-739-5
Følelsenes filosofi 2005 ISBN 978-82-7935-203-7
Fordi vi er mennesker – en bok om samarbeidets etikk av Solveig Botnen Eide; Hans Herlof Grelland; Aslaug Kristiansen; Hans Inge Sævareid; Dag G. Aasland 2011 166 sider ISBN 9788245010039
Kvalitet og kvalitetsopplevelse – en bok om kvalitet i arbeid med mennesker av Dag G. Aasland; Hans Herlof Grelland; Solveig Botnen Eide; Aslaug Kristiansen; Hans Inge Sævareid 2011 ISBN 9788245010916
Til den andres beste – en bok om veiledningens etikk" av Solveig Botnen Eide; Hans Herlof Grelland; Aslaug Kristiansen; Hans Inge Sævareid; Dag G. Aasland 2007 231 sider ISBN 9788205380844
Descartes som filosof av Hans Herlof Grelland; Michael Rasmussen (red.); Jörg Zeller (red.); m.fl. 2011 ISBN 978-87-7307-998-0
Kunstens form og kulturens bruk av Hans Herlof Grelland; Hans Chr. Garmann Johnsen (red.); Terje Dragseth (red.); Oddbjørn Johannessen (red.); Hans Kjetil Lysgård (red.); m.fl. 2011 ISBN 978-82-92712-51-1


== Eksterne lenker ==
(no) Publikasjoner av Hans Herlof Grelland i forskningsdokumentasjonssystemet CRIStin
(no) Publikasjoner av Hans Herlof Grelland i BIBSYS
Hans Grelland på UiAs hjemmeside
Den elegante fysikken – estetikk og kvanter Kronikk i Aftenposten 26. desember 2002
Greatest Hits 1987–1999

Greatest Hits 1987-1999 er et samlealbum av den australske sangeren Kylie Minogue, utgitt i 2003. Albumet ble gitt ut kun i Australia i den samme måneden som Minogues niende studioalbum Body Language. Albumet er en oppdatert og utvidet versjon av hennes samlealbum Greatest Hits fra 1992.
Den medfølgende DVD-en Greatest Hits 1987-1998 inneholder alle musikkvideoene med Kylie Minogue fra denne perioden.


== CD-sporliste ==
CD 1«The Loco-Motion»
«I Should Be So Lucky»
«Got to Be Certain»
«Je Ne Sais Pas Pourquoi»
«Especially for You»
«Turn It into Love»
«Made in Heaven»
«It's No Secret»
«Hand on Your Heart»
«Wouldn't Change a Thing»
«Never Too Late»
«Tears on My Pillow»
«Better the Devil You Know»
«Step Back in Time»
«What Do I Have to Do?» (7" remix)
«Shocked» (DNA 7" Mix)CD 2«Word Is Out» (Summer Breeze 7" Mix)
«If You Were with Me Now»
«Give Me Just a Little More Time»
«Finer Feelings» (BIR 7" Mix)
«What Kind of Fool (Heard All That Before)»
«Celebration»
«Confide in Me» (Master Mix)
«Put Yourself in My Place»
«Where Is the Feeling?» (BIR 7" Mix)
«Where the Wild Roses Grow»
«Some Kind of Bliss»
«Did It Again»
«Breathe» (Radio Edit)
«Cowboy Style» (Radio Edit)
«Dancing Queen» (7" Edit)
«Tears»
«The Real Thing»


== DVD-sporliste ==
«The Loco-Motion»
«I Should Be So Lucky»
«Got to Be Certain»
«Je Ne Sais Pas Pourquoi»
«Especially for You»
«It's No Secret»
«Made in Heaven»
«Hand on Your Heart»
«Wouldn't Change a Thing»
«Never Too Late»
«Tears on My Pillow»
«Better the Devil You Know»
«Step Back in Time»
«What Do I Have to Do?»
«Shocked»
«Word Is Out»
«If You Were with Me Now»
«Give Me Just a Little More Time»
«Finer Feelings»
«What Kind of Fool (Heard All That Before)»
«Celebration»
«Confide in Me»
«Put Yourself in My Place»
«Where Is the Feeling?» (redigert versjon)
«Where the Wild Roses Grow»
«Some Kind of Bliss»
«Did It Again»
«Breathe»
«Cowboy Style»


== Eksterne lenker ==
(en) Greatest Hits 1987–1999 på Discogs 
(en) Greatest Hits 1987–1999 på MusicBrainz 
Greatest Hits 1987-1999 på Allmusic
Albert Cossery

Albert Cossery (født 3. november 1913 i Kairo i Egypt, død 22. juni 2008) var en egyptiskfødt fransk forfatter av greskortodoks, syriske og libanesisk avstamning. 
Cossery var en sønn av små grunneiere fra Kairo. I en alder av sytten år ble Cossery inspirert av å lese bøkene til den franske forfatteren Honoré de Balzac, og Cossery emigrerte derfor til Frankrike. Cossery kom til Paris for å fortsette studiene som han aldri fikk gjort helt ferdig i hjemlandet fordi han hadde viet hele sin tid til skriving og Cossery bosatte seg permanent i den franske hovedstaden i 1945, og der var han bosatt helt frem til sin død i 2008, da han var 94 1/2 år gammel.Over en seksti år lang periode skrev ikke Cossery mer enn åtte romaner, noe som var helt i samsvar med hans filosofi om livet hvor latskap er ingenting annet enn en form for kontemplasjon og meditasjon. I en alder av 27 år utga Cossery sin første bok, Les Hommes oubliés de Dieu (Menn Gud glemte). I løpet av hele hans litterære karriere ble Cossery en nær venn av flere andre anerkjente forfattere og kunstnere som f.eks. Lawrence Durrell, Albert Camus, Jean Genet og Alberto Giacometti.I alle Cossery sine bøker finner handlingen alltid sted i Egypt eller i andre arabiske land og de skildrer den store kontrasten mellom fattigdom og rikdom, den mektige og rike elitenen og de maktesløse, fattige menneskene. Bøkene skrives ofte på en vittig men samtidig dramatisk måte. Cossery sine bøker håner forfengelighet og trangsynt materialisme. Noen av hans bøker er også blitt oversatt til engelsk og andre språk. I 1990 ble Cossery tildelt den franske utmerkelsen Grand Prix de La Francophonie de l'Académie française og i 2005 mottok han utmerkelsen Grand Prix Poncetton.


== Referanser ==


== Eksterne lenker ==
(en) Albert Cossery – kategori av bilder, video eller lyd på Commons 
(en) Albert Cossery på Internet Movie Database 
(da) Albert Cossery på Filmdatabasen 
(fr) Albert Cossery på Allociné 
(en) Albert Cossery på AllMovie 
(en) Albert Cossery hos The Movie Database
Verma stasjon

Verma stasjon er en tidligere jernbanestasjon på Raumabanen i bygda Verma i Rauma kommune i Møre og Romsdal, den ble åpnet i 1923 og var endestasjon i ett år til Raumabanen var ferdigbygd. Stasjonen ble gjort om til holdeplass 1. juni 1970, persontrafikken ble senere nedlagt. Per 2010 blir den drevet som kryssningsstasjon med to spor på 335 m lengde.Opprinnelig hadde stasjonen lokomotivstall og svingskive.


== Stasjonsmestre ==
1923–1924: Halvdan Odmund Lie
1924–1929: Peder Jørgensen
1929–1933: Engebret Skjæret
1933–1940: Einar Holland
1940–1949: Rolf Eliassen
1949–1951: Bjarne I. Andersen
1951–1956: Kristian A. Gulbrandsen
1956–1961: Gunnar E. Ødegård
1961–1963: Odd Erling Skjøsvoll
1963–1970: Hans E. Kolstad


== Referanser ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 96–97. ISBN 82-90286-28-7. 
Andreas Normann (1994). Raumabana. Åndalsnes: Rauma kulturstyre. s. 94–98, 65. ISBN 82-91317-01-1. 
Aasmund Dahl, red. (1988). Bygningsregistrering: Hamar distrikt: Raumabanen. NSB Arkitektkontoret. s. 90–95. 


== Eksterne lenker ==

(no) Verma stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Raumabanen
Stasjonene langs Raumabanen på raumabanen.net
Verma stasjon med Kylling bru i bakgrunnen, foto ved Edvard Sæterbø, 1924, Norsk jernbanemuseum.
Ihsan Abdel Quddous

Ihsan Abdel Quddous (født 1. januar 1919, død 11. januar 1990) var en egyptisk forfatter, journalist og redaktør i avisene Al Akhbar og Al-Ahram.
Abdel Quddous ble født inn i en muslimsk familie som opprinnelig var av tyrkisk-egyptisk avstamming. Quddous sin favoritt-hobby som barn var å lese bøker, aviser og alt han kunne komme over. I en alder av elleve år, begynte Quddous å skrive sine egne noveller og klassiske dikt. Hans far, Mohamed Abdel Quddous, var en egyptisk skuespiller fra teater og filmer, og som motiverte sønnen til å forfølge en karriere innenfor rettsvitenskap.
Ihsan tok juss-seksamen i 1942 og arbeidet deretter som advokat. I begynnelsen av hans juridiske karriere arbeidet Quddous for advokatfirmaet til Edward Qussairi, en berømt egyptisk advokat. Quddous var også redaktør for magasinet Rosa al Youssef, et magasin som kom ut ukentlig og som hans mor Fatima al Youssef (aka Rosa al Youssef) hadde grunnlagt i sin tid. Quddous er kjent for å ha skrevet mange romaner som senere har blitt tilpasset til filmer og teater-oppsetninger.
I 1944 begynte Quddous for alvor å skrive filmmanuskript, noveller og romaner. Quddous forlot senere hans karriere som jurist for i stedet å fokusere på sin litterære karriere. Noen få år senere, var Quddous en anerkjent journalist i avisen Al Akhbar hvor han arbeidet i til sammen åtte år. Deretter arbeidet han i avisen Al-Ahram og han ble dens redaktør. Quddous kritiserte ofte viktige personligheter i egyptisk samfunn og politikk, noe som gjorde at han ble fengslet tre ganger gjennom hele hans journalistiske karriere. Quddous skrev i løpet av hans lange litterære karriere mer enn seksti romaner og novelle-samlinger.
Av alle Quddous sine romaner, ble i alt fem stykker dramatisert, ni ble brukt som skript til radioserier, flere romaner ble brukt som bakgrunn for miniserier på TV og over 40 av hans romaner ble tilpasset til filmer. Mange av Quddous sine litterære verker har blitt oversatt til flere språk, inkludert engelsk, fransk, tysk, ukrainsk og kinesisk. Filmen La Tutf'e Al-Shams (ikke slå av solen) med Faten Hamama i en av hovedrollene er en av de mest kjente filmene som er basert på en roman av Quddous. Ihsan Abdel Quddous døde torsdag 12. januar 1990 etter å ha lidd av et hjerneslag. Hans sønn, Mohamed Abdel Ihsan Quddous, som var oppkalt etter hans bestefar, er en kjent journalist i Egypt som ble fengslet flere ganger for gjentatte ganger å ha kritisert de egyptiske myndighetene.


== Referanser ==


== Eksterne lenker ==
(en) Ihsan Abdel Quddous på Internet Movie Database
Paulertunnelen

Paulertunnelen er en veitunnel på motorveistrekningen mellom Sky og Langangen på europavei 18 i Larvik kommune i Vestfold. Tunnelen har to løp og er 420 meter lang med to kjørefelt i hvert løp.Før arbeidet med tunnelen startet undersøkte arkeologer landskapet, og det ble funnet flere lokaliteter fra steinalderen. I fjellet over tunnelen ligger boplassen som kalles Pauler1. Den regnes i dag som det eldste spor etter mennesker i Norge, og er 10400 år gammel. Boplassen har bare vært i bruk kort tid.
Tunnelen har navn etter gården Pauler som ligger like sør for tunnelen.


== Se også ==
Veitunneler i Norge
Solumtunnelen
Hobekksetertunnelen
Sandbekkåstunnelen
Malerødtunnelen


== Referanser ==
Band des Bundes

Band des Bundes er en gruppe bygninger i Berlins regjeringskvartal, nord for Riksdagsbygningen. Navnet Band des Bundes (Forbundets bånd) viser til sammenhengen, arkitektonisk så vel som politisk, mellom bygningene til forbundsrepublikkens institusjoner i området. Anlegget krysser elven Spree på to steder (broene Kanzleramtsteg og Marie-Elisabeth-Lüders-Steg, hvorav den siste er tilgjengelig for almenheten) og fremstår fra luften som et rettlinjet bånd.
Båndet er ca 900 meter langt og omfatter (fra vest til øst) Kanslerparken på Sprees høyre bredd, Kanslerens kontor på elvens venstre bredd, Paul Löbe-huset, Marie Elisabeth Lüders-huset (på elvens høyre bredd) og endelig det ennå ikke realiserte Bürgerforum mellom Paul Löbe Haus og Marie Elisabeth Lüders Haus..Anlegget har følgende komponenter og funksjoner (fra vest mot øst)

Kanzlerpark, på høyre bredd av Spree, med helikopterlandingsplass (ikke offentlig tilgjengelig)
Bundeskanzleramt, på venstre bredd, inklusive den langstrakte kontorfløy
Tomt for det planlagte Bürgerforum
Paul Löbe-huset med kontorer og komiterom
Marie Elisabeth Lüders-huset med parlamentsbibliotek og -arkivOpprinnelig var det planlagt å forlenge båndet til Friedrichstraße stasjon, men dette ble skrinlagt som for kostbart. Imidlertid skal Marie Elisabeth Lüders Haus på lengre sikt utvides.


== Referanser ==
Egypts klima

Klimaet i Egypt er vanligvis moderat. Været er svært stabilt, med to klart avgrensede årstider: den hete sommeren fra mai til oktober, og den kjøligere vinteren fra november til april. Det er for det meste varmt om dagen og kjølig om nettene. Temperaturene øker fra nord mot sør. 
I kystområdene ligger den gjennomsnittlige dagstemperaturen på minimum 14 ℃ om vinteren og maksimum 30 ℃ om sommeren. For eksempel ligger middeltemperaturen for kaldeste måned i Alexandria på 14 ℃ og for varmeste måned 27 ℃. I ørkenområder varierer temperaturen sterkt om sommeren. Den kan ligge mellom 7 ℃ om natta til 52 ℃ om dagen. Vintertemperaturene i ørkener varierer også i stor grad. De kan være så lave som 0 ℃ om nettene og så høye som 18 ℃ i løpet av dagen. For eksempel ligger middeltemperaturen for kaldeste måned i Aswan på 17 ℃ og for varmeste måned 34 ℃. Om våren blåser det ofte en kraftig, glohet og støvfylt sønnavind, den såkalte khamsin, som kan gjøre store skader på avlingene. 
Egypt ligger i det subtropiske ørkenbeltet. Egypt mottar mindre enn 80 mm nedbør årlig i de fleste områder. Et unntak er kystområdene langs Middelhavet, hvor det kan falle 200 mm nedbør i løpet av vinterhalvåret. Det regner nesten aldri om sommeren. Bortsett fra den smale kyststripen kan man ingen steder regne med en helt fast, årlig nedbør. Den årlige nedbørsmengden avtar fra ca. 180 mm i Alexandria og 80 mm i Port Said, til ca. 20 mm i hovedstaden Kairo. Sør for Asyut kan det gå år mellom hver gang det regner. 


== Se også ==
Egypts geografi


== Eksterne lenker ==
Vær og klima i Egypt – Tour Egypt.
MS «Agder»

MS «Agder» er en motorbåt med aluminium-skrog som fungerer som havnebåt og brannbåt ved Arendal havn i Arendal.
Båten er på 14,95 x 4 meter, veier ti tonn, og kostet 3,6 millioner kroner. Hemnes mekaniske verksted sto for byggingen. Den drives av to stk 410 hk SISU vannjetmotorer, med en toppfart på 32 knop. Den klarer 10 centimeter stålis og er godkjent for ti personer. Den har to kraftige kraner, brannpumpe og vannkanon. En hydraulisk bauglem gjør at den kan ta mindre kjøretøyer ombord.
MS «Agder» ble døpt av Arendals ordfører Torill Rolstad Larsen lørdag 21. mai 2011 ved Arendal gjestehavn etter at havnedirektør Rune Hvass hadde personlig kjørt båten fra verftet i Hemnesberget i Nordland til Arendal.


== Kilder ==
Agderposten – Rolstad Larsen knuste champagnen
Lokalavisa.no - Ny spesialbåt fra Hemnes Mek.
Agderposten – Kjørte ny arbeidsbåt fra Mo i Rana
Rana Blad – Ny havnebåt til Arendal


== Eksterne lenker ==
Hemnes mekaniske verksted - MS «Agder»
Ime skole

Ime skole er en barneskole i Lindesnes kommune. Den har 400 elever fordelt på 7 trinn. Skolen er fra 1965, men fikk i 2006 et nytt hovedbygg med idrettshall, musikkrom, formingsrom og kjøkken. Rektor ved Ime skole er Trond Storaker.
Skolen fikk en ny hinderløype av BU, høsten 2021


== Referanser ==


== Eksterne lenker ==
(no) Offisielt nettsted 
Lindesnes kommune om Ime skole
Skoleporten om Ime skole
Ostravice

Ostravice (polsk: Ostrawica; tysk: Ostrawitza) er ei elv i regionen Mähren-Schlesien i Tsjekkia. Den har sitt utspring i Beskidene, og renner gjennom Ostravice, Frýdlant nad Ostravicí, Frýdek-Místek og Paskov til Ostrava, der den munner ut i Oder, som en av sideelvene fra høyre. Den danner delvis grensen mellom de historiske områdene Mähren (på venstresiden) og Tsjekkisk Schlesien (på høyresiden).
Elven har sitt utspring der elvene Bílá Ostravice (Hvite Ostravice) og Černá Ostravice (Svarte Ostravice) går sammen. De renner begge gjennom dype skogdaler, som er viktige framkomstveier til ferjestedene Bílá og Bílý Kříž. I 1970 ble det bygd en demning på Ostravice, Šancedemningen, som fungerer som et ferskvannsreservoar for industriområdene rundt Ostrava.
Ostravice renner så gjennom det åslendte landskapet mellom tettstedene Ostravice og Frýdek-Místek, og til slutt til lavlandet rundt de industrialiserte områdene rundt Ostrava.
Elven har en lengde på 64 km, og et nedslagsfelt på 827 km².


== Kilder ==
Ludvík, Marcel (1987). Beskydy, Turistický průvodce ČSSR. Praha: Olympia. 27-031-87. 
Rohlík, Jiří (2001). Moravskoslezské Beskydy, Soubor turistických map 1:50 000. Praha: TRASA, s.r.o. ISBN 80-85999-29-3. 
«Těšínsko z pohledu fyzické geografie». Muzeum Těšínska. Besøkt 14. januar 2007.
Sonallah Ibrahim

Sonallah Ibrahim (født i 1937) er en egyptisk forfatter.
Ibrahim er kjent for sine venstreradikale og nasjonalistiske synspunkter, som ofte blir uttrykt ganske direkte i hans litterære arbeider. Hans romaner, spesielt de som er kommet ut i senere tid, har mange utdrag fra forskjellige aviser, magasiner og andre politiske kilder som en måte å opplyse leserne om et bestemt politisk eller sosialt problem. På grunn av sine politiske meninger ble Ibrahim fengslet i 1960, og hans fengsling ble omtalt i hans første bok. I harmoni med sin politiske filosofi nektet Ibrahim å godta en litteratur­pris til en verdi av 100 000 egyptiske pund fra det egyptiske kultur­departementet. 


== Referanser ==